Burnt Basque Cheesecake
Το καμένο cheesecake των Βάσκων ψήνεται μέχρι να καεί και να μαυρίσει στην επιφάνεια και έχει γεύση κρεμώδη, με νύξεις από καραμέλα. Νιώθεις σαν να τρως κρεμ καραμελέ.
1 κιλό τυρί κρέμα, 350 γρ. ζάχαρη λευκή, κρυσταλλική, 7 αυγά, 200 ml κρέμα γάλακτος με 35% λιπαρά, 1 κουτ. σούπας εκχύλισμα βανίλιας, 30 γρ. (1 κουτ. σούπας) αλεύρι για όλες τις χρήσεις, ξύσμα από 1 πορτοκάλι
Προθερμαίνουμε τον φούρνο στους 210°C στη λειτουργία του αέρα.Ντύνουμε ένα στρογγυλό ταψάκι διαμέτρου 25 εκ. με δύο μεγάλα στρογγυλά φύλλα αντικολλητικό χαρτί, οι άκρες των οποίων πρέπει να εξέχουν από τα τοιχώματα του ταψιού προς τα πάνω, γιατί το μείγμα θα φουσκώσει αρκετά στο ψήσιμο.Στο μίξερ χτυπάμε για 1' με το φτερό το τυρί κρέμα με τη ζάχαρη, μέχρι η ζάχαρη να διαλυθεί και το μείγμα να αφρατέψει.Προσθέτουμε τα αυγά ένα ένα, χτυπώντας καλά μετά από κάθε προσθήκη.Συνεχίζουμε προσθέτοντας την κρέμα γάλακτος, το αλάτι, το εκχύλισμα βανίλιας και το ξύσμα πορτοκάλι. Χτυπάμε για άλλα 30 δευτερόλεπτα.Σταματάμε το μίξερ και προσθέτουμε το αλεύρι.Χτυπάμε τα υλικά για άλλα 10 δευτερόλεπτα ή μέχρι το αλεύρι να ενσωματωθεί πλήρως στο μείγμα.Αδειάζουμε το μείγμα στο ταψάκι και το ψήνουμε για 40' στο μεσαίο ράφι του φούρνου. Εάν θέλουμε λιγότερο κρεμώδη υφή ψήνουμε για 50'-1 ώρα.Ξεφουρνίζουμε, αφήνουμε το τσίζκεϊκ να κρυώσει για 1 ώρα και ύστερα βάζουμε στο ψυγείο για 2-8 ώρες.
Ζάχαρη,Κρέμα Γάλακτος,Τυρί,Πάσχα,Χορτοφαγικά